Oficialusis leidinys L 026 , 27/01/2001 p. 0024 - 0030



Komisijos reglamentas (EB) Nr. 175/2001 2001 m. sausio 26 d. nustatantis negliaudytų graikinių riešutų prekybos standartus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į 2 straipsnio 2 dalį, kadangi: (1) Graikiniai riešutai yra įrašyti į Reglamento (EB) Nr. 2200/96, kuriam turi būti priimti standartai, I priedą. Tuo tikslu ir siekiant išlaikyti pasaulinės rinkos skaidrumą reikėtų atsižvelgti į Jungtinių Tautų Europos ekonomikos komisijos (JT/EEK) Greitai gendančių produktų standartizacijos ir kokybės plėtros darbo grupės graikiniams riešutams rekomenduotus standartus. (2) Šių standartų taikymas turėtų padėti pašalinti iš rinkos nepatenkinamos kokybės produktus, priderinti produkciją prie vartotojų reikalavimų bei palengvinti sąžininga konkurencija pagrįstus prekybinius santykius ir taip padėti kelti produkcijos pelningumą Standartai taikomi visuose prekybos lygiuose. (3) Šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Prekybai skirtų negliaudytų graikinių riešutų standartas, pažymėtas KN kodu 08023100, nustatomas priede. Standartas taikomas visuose prekybos lygiuose Reglamentu (EB) Nr. 2200/96 nustatyta tvarka. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 2001 m. rugsėjo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. sausio 26 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 328, 2000 12 23, p. 2. -------------------------------------------------- PRIEDAS NEGLIAUDYTŲ GRAIKINIŲ RIEŠUTŲ STANDARTAS I. PRODUKCIJOS APIBRĖŽIMAS Šis standartas taikomas negliaudytiems graikiniams riešutams be išorinės žievelės, kurie auginami iš Juglans regia L. atmainų (kultivarų) ir pateikiami vartotojams, neįskaitant graikinių riešutų, skirtų pramoniniam perdirbimui. Apibrėžimu "švieži graikiniai riešutai" arba "ankstyvieji graikiniai riešutai" apibūdinami graikiniai riešutai, kurie pateikiami rinkai tuoj po derliaus nuėmimo ir negali būti ilgai laikomi, nuo kurių buvo nuvalyta išorinė žievelė ir kurie nebuvo apdoroti jokiomis priemonėmis, pakeičiančiomis natūralią jų drėgmę. Apibrėžimu "džiovinti graikiniai riešutai" apibūdinami graikiniai riešutai, kurie normaliomis laikymo sąlygomis gali būti ilgai saugomi [1]. II. NUOSTATOS DĖL KOKYBĖS Standarto tikslas yra apibrėžti negliaudytų graikinių riešutų kokybės reikalavimus po paruošimo ir pakavimo. A. Minimalūs reikalavimai [2] i) Visais atvejais, atsižvelgiant į specialias kiekvienai klasei taikomas nuostatas ir leistinus nuokrypius, visų klasių negliaudyti graikiniai riešutai turi būti: a) Kevalo rodikliai: - nepažeistas; nesmarkūs paviršiniai pažeidimai nėra laikomi trūkumu; iš dalies atsivėrę graikiniai riešutai laikomi sveikais, jei branduolys yra fiziškai apsaugotas, - nesugedęs; neturintis trūkumų, kurie paveiktų natūraliomis sąlygomis laikomų vaisių kokybę, - nesužalotas kenkėjų, - švarus; praktiškai nepastebimos jokios pašalinės medžiagos, - sausas; neturintis normos ribas peržengiančios drėgmės, - nuvalytas nuo išorinės žievelės liekanų. Sausų graikinių riešutų kevalai neturi būti sueižėję. b) Branduolio rodikliai: - nepažeistas; pažeisti puvinio ar kitaip sugedę produktai pateikti vartoti netinka, - kietas, - švarus; praktiškai nepastebimos jokios pašalinės medžiagos, - neturintis nesvarbu kurios vystymosi pakopos vabzdžių arba erkių, - nesužalotas kenkėjų, - neapkartęs ir (arba) nealiejingas, - nesupelijęs, - neturintis normos ribas peržengiančios drėgmės, - neturintis jokio pašalinio kvapo ir (arba) skonio, - normaliai išsivystęs; susitraukę branduoliai yra netinkami. c) Negliaudyti graikiniai riešutai turi būti renkami pakankamai subrendę. Graikiniai riešutai turi būti pilnaviduriai. Šviežių graikinių riešutų branduolio odelė turi lengvai nusilupti, o pertvarėlė, skirianti branduolio puseles, turi būti pradėjusi ruduoti. Sausų graikinių riešutų pertvarėlė, skirianti branduolio puseles turi būti sausa ir trapi. Nepažeidžiant Europos Parlamento ir Tarybos direktyvos 95/2/EB [3] 2 straipsnio su paskutiniais pakeitimais, padarytais Direktyva 98/72/EB [4], nuostatų, kevalai gali būti plaunami ir balinami su sąlyga, kad naudojamos priemonės nepakenks branduolių kokybei. Negliaudytų graikinių riešutų brandos stadija ir būklė turi būti tokia, kad jie galėtų: - ištverti transportavimą ir paruošimą bei - būti pristatyti į paskyrimo vietą patenkinamos būklės. ii) Drėgmė Sausų graikinių riešutų bendra riešuto drėgmė turi būti ne didesnė nei 12 %, o branduolio drėgmė – ne didesnė nei 8 % [5]. Šviežių graikinių riešutų bendra drėgmė turi būti lygi arba didesnė nei 20 %. B. Klasifikacija Negliaudyti graikiniai riešutai yra klasifikuojami į tris toliau apibrėžtas rūšis: i) "Aukščiausioji" rūšis Šios rūšies graikiniai riešutai su kevalu turi būti aukščiausios kokybės. Jie turi turėti būdingas įprastų arba maišytų rūšių ypatybes, kurias šalis gamintoja oficialiai apibrėžia ir pažymi etiketėje. Jie turi būti be trūkumų, galimi tik nedideli paviršiaus pažeidimai, neturintys įtakos bendrai produkcijos išvaizdai, jos kokybei, išsilaikymui ir išvaizdai pakuotėje. Šiai klasei negali būti priskiriami negliaudyti graikiniai riešutai, kurių priklausomybė tam tikrai rūšiai nėra garantuota ar maišyta rūšis nėra apibrėžta. Į šią rūšį gali patekti tik paties paskutinio derliaus riešutai. ii) I rūšis Šios rūšies negliaudyti graikiniai riešutai turi būti geros kokybės. Jie turi turėti įprastų, komercinių arba maišytų rūšių ypatybes, kurias šalis gamintoja oficialiai apibrėžia ir pažymi etiketėje. Jie gali turėti nedidelių paviršiaus pažeidimų, neturinčių įtakos bendrai produkcijos išvaizdai, jos kokybei, išsilaikymui bei išvaizdai pakuotėje. Šiai rūšiai negali būti priskiriami negliaudyti graikiniai riešutai, kurių priklausomybė tam tikrai rūšiai nėra garantuota ar maišyta rūšis nėra apibrėžta. iii) II rūšis Šiai rūšiai priskiriami negliaudyti graikiniai riešutai, kurie netinka aukštesnėms rūšims, tačiau atitinka pirmiau išvardytus minimalius reikalavimus. Leidžiami defektai, jei negliaudyti graikiniai riešutai išlaiko savo pagrindines savybes, susijusias su kokybe, išsilaikymu bei išvaizda pakuotėje. III. NUOSTATOS DĖL RŪŠIAVIMO PAGAL DYDĮ Dydis nustatomas tiek intervalu tarp mažiausio ir didžiausio skersmens (skirstymas pagal dydį), tiek ir nurodant mažiausią skersmenį ir toliau priduriant "ir didesni" arba "ir +" (rūšiavimas). Rūšis | Skirstymas pagal dydį | Rūšiavimas | Ekstra, I ir II | | 34 mm ir didesni | 32–34mm | 32 mm ir didesni | 30–32mm | 30 mm ir didesni | 28–30mm | 28 mm ir didesni | I ir II | 26–28mm | 26 mm ir didesni | II | 24–26 mm | 24 mm ir didesni | Leidžiami trūkumai | Leistini nuokrypiai (vaisių su trūkumais kiekis arba svoris procentais) | Ekstra | I rūšis | II rūšis | a)Iš viso leistina kevalų su trūkumais | 7 | 10 | 15 | b)Iš viso leistina valgomosios dalies su trūkumais | 8 | 10 | 15 | iš jų apkartusių, supuvusių arba sužalotų kenkėjų | 3 | 6 | 8 | iš jų supelijusių graikinių riešutų | 3 | 4 | 6 | [1] Transportuojant uždarame konteineryje, specialiai atkreipti dėmesį į oro cirkuliaciją jame ir produkcijos drėgmę. [2] Trūkumų apibrėžimai nurodyti šio priedo II papildyme. [3] OL L 61, 1995 3 18, p. 1. [4] OL L 295, 1998 11 4, p. 18. [5] Drėgmės kiekis nustatomas priedo I papildyme nurodytu būdu. --------------------------------------------------